# Hanni Wenzel

Hanni Wenzel (Straubing, Alemanya Occidental, 4 de desembre de 1956) és una esquiadora alpina de Liechtenstein, nascuda a Alemanya, que destacà a la dècada del 1970 i 1980.

## Orígens familiars

Va néixer el 14 de desembre de 1956 a la ciutat de Straubing, població situada a l'estat de Baviera. Nascuda a Alemanya, la seva família es traslladà de ben petita a Liechtenstein, aconseguint la nacionalitat d'aquest país, pel qual competí a nivell internacional. És germana d'Andreas Wenzel i Petra Wenzel, també esquiadors olímpics, es casà amb l'esquiador austríac Harti Weirather i la seva filla és l'esquiadora Tina Weirather.

## Carrera esportiva

Destacà a nivell internacional l'any 1974 en el Campionat del Món d'esquí alpí realitzat a Sankt Moritz, on aconseguí la medalla d'or en la prova d'eslàlom i la medalla de plata en la prova de combinada alpina. En els Jocs Olímpics d'Hivern de 1976 realitzats a Innsbruck (Àustria) aconseguí guanyar la medalla olímpica pel seu país en aconseguí finalitzar tercera en la prova d'eslàlom, a més de finalitzar onzena en la prova de descens i vintena en la d'eslàlom gegant. En aquests Jocs, a més de la citada medalla, també aconseguí guanyar la medalla de bronze en la prova, no olímpica però si mundialista, de combinada nòrdica.
En els mundials de 1978 aconseguí guanyar la medalla de plata en la prova de combinada, però la seva explosió es produí en els Jocs Olímpics d'Hivern de 1980 realitzats a Lake Placid (Estats Units), on aconseguí guanyar la medalla d'or en les proves d'eslàlom i eslàlom gegant a més de la medalla de plata en la prova de descens. Les medalles d'or guanyades es convertiren en les primeres d'aquest metall aconseguides pel seu país. Així mateix en aquesta competició aconseguí la medalla d'or en la prova de combinada alpina, prova no olímpica però si mundialista.
Les temporades 1981 i 1982 no va poder competir a causa d'una lesió i el 1983 va acabar en segona posició a la general, darrere de l'estatunidenca Tamara McKinney. L'any següent va estar a punt d'aconseguir tres primers llocs a la Copa del Món però en l'última cursa va quedar darrere de la suïssa Erika Hess. Tot i així, va aconseguir la seva primera victòria en un descens. Va disputar la seva darrera competició el març de 1984 a Zwiesel (Alemanya). Al llarg de la seva carrera aconseguí 33 victòries en la Copa del Món d'esquí alpí, a més de dues victòries de la General de la Copa del Món (1978 i 1980) i 5 victòries en disciplines.

### Copa del Món

| Victòries Temporada disciplina 1974Eslàlom gegant 1978General 1978Eslàlom 1980General 1980Eslàlom gegant 1980Combinada 1983Combinada | Carreres individuals DataSeuDisciplina 19 de desembre de 1973 Zell am SeeEslàlom gegant 21 de febrer de 1975 NaebaEslàlom 14 de març de 1975 Sun ValleyEslàlom 19 de gener de 1977 SchrunsCombined 15 de desembre de 1977 Madonna di CampiglioEslàlom gegant 10 de gener de 1978 Les MossesEslàlom gegant 22 de gener de 1978 MariborEslàlom 24 de gener de 1978 BerchtesgadenEslàlom 25 de gener de 1978 BerchtesgadenEslàlom 2 de març de 1978 Stratton MountainEslàlom gegant 12 de desembre de 1978 PiancavalloEslàlom gegant 3 de febrer de 1979 PfrontenEslàlom 4 de febrer de 1979 PfrontenCombined 8 de febrer de 1979 MariborEslàlom 8 de desembre de 1979 Limone PiemonteEslàlom gegant 15 de desembre de 1979 BerchtesgadenEslàlom gegant 15 de desembre de 1979 Limone PiemonteCombined 13 de gener de 1980 ArosaEslàlom gegant 20 de gener de 1980 Bad GasteinEslàlom 20 de gener de 1980 Bad GasteinCombined 22 de gener de 1980 MariborEslàlom 26 de gener de 1980 Saint-GervaisEslàlom gegant 25 de febrer de 1980 Waterville ValleyGiant Slalom 27 de gener de 1981 Les GetsCombined 8 de febrer de 1981 ZwieselCombined 12 de desembre de 1981 PiancavalloCombined 18 de març de 1981 FuranoGiant Slalom 30 de gener de 1983 Les DiableretsCombined 21 de desembre de 1983 Haus im EnnstalDownhill 22 de desembre de 1983 Haus im EnnstalGiant Slalom 14 de gener de 1984 Bad GasteinDownhill 15 de gener de 1984 Bad GasteinCombined 20 de març de 1984 ZwieselEslàlom |

## Referències

* 1 2 3 4 «Olympedia – Hanni Wenzel». [Consulta: 15 febrer 2022].
* ↑ Today, Lauren Moran/For the Steamboat. «Olympic history: Winter games in the 1980s» (en anglès americà). [Consulta: 15 febrer 2022].
* ↑ «Hanni Wenzel - The official website of the Beijing 2008 Olympic Games», 28-04-2009. Arxivat de l'original el 2009-04-28. [Consulta: 15 febrer 2022].
* ↑ «Audi FIS Alpine Ski World Cup - Competitor as legend», 03-03-2012. Arxivat de l'original el 2012-03-03. [Consulta: 15 febrer 2022].